**ΘΕΜΑ :** Μειοδότης που δεν είχε προσκληθεί

Ημ/νία υποβολής ***11/03/2025***

**Ερώτηση**

Καλημέρα σας, σε απευθείας ανάθεση διαγωνισμού για έργο με προϋπολογισμό **άνω των 30.000 ευρώ και κάτω 60.000 ευρώ**, **στείλαμε πρόσκληση σε 3 οικονομικούς φορείς** όπως προβλέπει ο Ν 4412/2016 μέσω συστήματος ΕΣΗΔΗΣ.

Από τους 3 οικονομικούς φορείς **υπέβαλε προσφορά μόνο ο ένας ΑΛΛΑ επιπλέον υπέβαλε προσφορά και ένας ακόμη ο οποίος δεν περιλαμβανόταν στην πρόσκληση και μάλιστα είναι μειοδότης.**

Νομιμοποιείται να υποβάλει προσφορά κάποιος οικονομικός φορέας όταν δεν έχει προσκληθεί;

**Απάντηση:**Τέλος φόρμας

Σύμφωνα με την παρ. 3 Άρθρου 120 *(« Έναρξη διαδικασίας σύναψης σύμβασης¨),* για τις συμβάσεις του άρθρου 118, περί απευθείας ανάθεσης, ισχύουν τα ακόλουθα:

β) ………….. Για τις δημόσιες συμβάσεις έργου άνω των τριάντα χιλιάδων (30.000) ευρώ, η πρόσκληση για την υποβολή προσφοράς αποστέλλεται σε τουλάχιστον τρεις (3) οικονομικούς φορείς και αναρτάται στο ΚΗΜΔΗΣ για τουλάχιστον πέντε (5) εργάσιμες ημέρες πριν από την κοινοποίηση της απόφασης ανάθεσης. **Δεν αξιολογούνται προσφορές οικονομικών φορέων που δεν προσκλήθηκαν να υποβάλουν προσφορά.**